Macska sábeszdeklivel
A XIII után újabb francia képregény-klasszikus jelent meg magyarul. Joann Sfar briliánsan intelligens munkája egy beszélni megtanuló macska viszontagságain keresztül mutatja be a zsidó kultúrkör jellemzõit.
Tartalom:
Az európai képregény, azon belül is a legnagyobb hagyományokkal büszkélkedõ francia-belga vonal mindig is intellektuálisabb, élesebb társadalomkritikát fogalmazott meg, mint az amerikai megfelelõje. Az emocionális szuperhõs-comicsokkal szemben az érzékenyebb francia képregény, a bande dessinée jellemzõje kezdetektõl fogva a realisztikusabb történetmesélés és a valóságtól elrugaszkodóbb, mûvészibb illusztráció volt. Elegendõ csak az 1930-as években Tintint megalkotó Hergére, valamint a francia szürrealista látványvilágra legnagyobb hatást gyakorló Jean "Moebius" Giraud-ra gondolni.  

Ezekbõl a hagyományokból építkezik A rabbi macskája címû album is, amelynek író-rajzolója, a francia képregény új hullámához tartozó Joann Sfar, akinek korábban már A torony címû munkája is megjelent magyarul. A Franciaországban 2002-ben kiadott kötet humorral és iróniával fûszerezve mutatja be a zsidó kultúrkör jellemzõit, mégpedig egy papagáj sajnálatos halálát követõen beszélni, sõt hazudozni is megtanuló macska szemszögébõl. A rabbi haszonlesõ, szerelemre éhes kandúrja zsidóvá akar válni, ennek érdekében pedig hitvitába keveredik a rabbi rabbijával, aki viszont meglehetõsen dogmatikusan érvel a beszélõ macskával szemben. A macska szóhasználatával élve annyira korlátoltan, mint egyes keresztények a zsidókkal szemben. A macskának végül nem lesz bar-micvája, megtérését éppen túlzottan nyugatias gondolkodása hiúsítja meg.

A rabbi macskája grafikai megoldásait tekintve elsõ ránézésre furcsának tûnhet az amerikai képregényekhez szokott magyar olvasó szemeinek. Különösen igaz ez az egyiptomi macskaábrázolásokra, valamint az afrikai hangulatot árasztó, egyszerû vonalakkal megrajzolt hátterekre. Az oldalakat szigorúan tagoló hat panel folyamatos nézõpontváltásai viszont mindvégig filmszerû dinamizmust kölcsönöznek a képeknek. A hangsúly azonban mégsem a vizualitáson, hanem a buborékokba zsúfolt, pergõ mondatokon marad.

Miért ajánljuk?
A rabbi macskájá-nak kuriózumértékét leginkább eredeti intellektuális nyelvezetének köszönheti, amely segíthet legyûrni a képregényektõl még mindig idegenkedõk zsigeri viszolygását. A francia új hullám egyik legjelentõsebb képviselõjének vallástörténeti komédiája így mindenképpen megérdemli, hogy a képregényes polcon a Maus és a Sin City között foglaljon helyet.

Megjelent:
A Vándorkõ Kiadónál

Ára:
3750 Ft

Szabó András
Szabó András macska Maus Sin City - A bûn városa